《集黄元卿渌水堂得春字》
明代·区怀瑞

柳烟贴水叶初匀，不羡晴江带白蘋。久客未迷萋草径，故人相白落花津。

林香好及中和月，溪静还疑太古春。共此听莺洽文酒，更从何处浣车尘。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。